google/wiki40b huggingface dataset:
प्रवक्‍ता (पोर्टल)

प्रवक्ता पोर्टल हिन्दी में अन्तरजाल-स्थित एक समाचार-विचार की पोटली है। बाजारवाद की अंधी दौड़ ने समाज-जीवन के हर क्षेत्र को अपनी गिरफ्त में ले लिया है, खासकर, पत्रकारिता सबसे ज्‍यादा प्रभावित हुई है। स्‍वतंत्रता आंदोलन के दौरान पत्रकारिता ने जन-जागरण में अहम भूमिका निभाई थी लेकिन आज यह जनसरोकारों की बजाय पूंजी व सत्ता का उपक्रम बनकर रह गई है। मीडिया दिन-प्रतिदिन जनता से दूर हो रही है। ऐसे में मीडिया की विश्वसनीयता पर सवाल उठना लाजिमी है। आज पूंजीवादी मीडिया के बरक्‍स वैकल्पिक मीडिया की जरूरत रेखांकित हो रही है, जो दबावों और प्रभावों से मुक्‍त हो। प्रवक्‍ता डॉट कॉम इसी दिशा में एक सक्रिय पहल है।
रोडरनर

कंप्यूटर बनाने वाली शीर्ष कंपनी आईबीएम दुनिया का सबसे तेज़ सुपर कंप्यूटर बना रही है जो प्रति सेकेंड में 1.6 हज़ार खरब तक गणना करने में सक्षम होगा। कंपनी ने इसका नाम 'रोडरनर' रखा है और इसे अमरीकी शहर न्यू मेक्सिको की लॉस अलामोस प्रयोगशाला में तैयार किया जाएगा. यह नया सुपर कंप्यूटर मौजूदा सबसे शक्तिशाली सुपरकंप्यूटर ब्लूजीन/एल से चार गुना अधिक शक्तिशाली होगा। ग़ौरतलब है कि ब्लूजीन/एल को भी आईबीएम ने ही बनाया है। नए कंप्यूटर में पारंपरिक सुपर कंप्यूटर प्रोसेसर और सोनी प्ले स्टेशन-3 के लिए तैयार किए गए सेल चीप प्रोसेसर का प्रयोग किया जाएगा. यह प्रयोगशाला अमरीकी ऊर्जा विभाग की है। ऊर्जा विभाग ने जारी बयान में कहा, "इस मशीन का प्रयोग यह सुनिश्चित करने में किया जाएगा कि अमरीकी परमाणु हथियार सुरक्षित और विश्वस्त हैं। आईबीएम ने कहा है कि सुपर कंप्यूटर 'पेटाफ्लॉप स्पीड' हासिल कर सकेगा। एक पेटाफ्लॉप का अर्थ है प्रति सेकेंड एक हज़ार खरब गणना की क्षमता. हालांकि जब इसकी गति चरम पर होगी तो यह एक सेकेंड में 1.6 हज़ार खरब तक गणना करने में सक्षम होगा। मौजूदा सुपर कंप्यूटर ब्लूजीन/एल की क्षमता 'टेरफ्लॉप स्पीड' की ही है। यानी यह प्रति सेकेंड 100 अरब की गणना करने में सक्षम है।
विन्ध्याचल पर्वत शृंखला

पहचान

इस शृंखला का पश्चिमी अंत गुजरात में पूर्व में वर्तमान राजस्थान व मध्य प्रदेश की सीमाओं के नजदीक है। यह शृंखला भारत के मध्य से होते हुए पूर्व व उत्तर से होते हुए मिर्ज़ापुर में गंगा नदी तक जाती है। इस शृंखला के उत्तर व पश्चिम का इलाका रहने लायक नहीं है जो विन्ध्य व अरावली शृंखला के बिच में स्थित है जो दक्षिण से आती हुई हवाओं को रोकती है। विंध्या में सबसे प्रसिद्ध हैं यहाँ के सफ़ेद शेर।
लिंबू भाषा

लिंबू भाषा एक किरांत भाषा है। यह भाषा नेपाल के पूर्वी पहाडी क्षेत्र और भारत के सिक्किम और उत्तरी पश्चिम बंगाल मै प्रयोजन होता है। यह भाषा सिरिजंगा लिपि मे लिखी जाती है। यह भाषा नेपाल और भारत मै बसने वाले लिंबू जाति का मौलिक भाषा है।
दायकुंदी प्रान्त

प्रान्त की स्थापना

दायकुंदी प्रान्त २८ मार्च २००४ में ओरूज़्गान प्रान्त के उन ज़िलों को अलग करके बनाया गया था जिनमें हज़ारा समुदाय के लोग बहुसंख्यक थे। इसमें केवल एक गिज़ाब ज़िला था जिसमें पश्तून लोग बहुसंख्यक थे, लेकिन २००६ में इस ज़िले को दायकुंदी से हटाकर वापस ओरूज़्गान में मिला दिया गया।
कुदालसंगम

कुदालसंगम  (जिसे  कुदाल संगम  भी लिखा जाता है) दक्षिण भारत के कर्नाटक राज्य के प्रमुख लिंगायत तीर्थों में से एक है। यह बागलकोट जिले के अल्माटी बांध से १५ कि॰मी॰ दूर स्थित है। यहाँ कृष्णा नदी एवं मलयप्रभा नदी का संगम होता है एवं वे पूर्ववर्ती होकर एक अन्य तीर्थ श्रीशैलम की ओर बढ़ती हैं।
वाइसरॉय

वाइसरॉय एक शाही अधिकारी होता है, जो एक देश या प्रांत पर शासन करता है। यह शासन किसी मुख्य शासक के नाम पर होता है। यह शब्द बना है: वाइस अंग्रेज़ी से, अर्थात - उप, + फ्रेंछ शब्द रॉय, अर्थात राजा। वाइस का अर्थ लैटिन में " के नाम पर" भी होता है। तो पूर्ण अर्थ हुआ " राजा के नाम पर"। इनकी पत्नी को वाइसराइन कहा जाता था।

Spanish Empire

See also

Other Domestic Viceroys, including personal unions

]</ref> and the Washington Postas a "viceroy." -->
पोज़ोलाना

रसायनिक संघटन

पोज़ोलाना एक सिलिसियस और एलुमिनस पदार्थ है जो जल की उपस्थिति में कैल्शियम हाइड्रोक्साइड के साथ प्रतिक्रिया करता है। इस प्रकार बने यौगिक समान्य तापमान पर सीमेंटकारक गुण प्रदर्शित करते हैं साथ ही इनमें पानी के अन्दर जमने (सेट) की क्षमता होती है। आमतौर पर इसका गारा बनाने के लिए इसे चूने में दो में एक के अनुपात में पानी मिलाने से पहले मिलाया जाता है। कोसा में स्थित रोमन बंदरगाह पोज़ोलाना से बना है जिसे पानी के अन्दर एक लम्बी नाल के मार्फत बड़ी सावधानी से डाला गया था ताकि, समुद्र का नमकीन पानी इसके संपर्क में ना आ सके। इस बंदरगाह के तीन बंगसार (पियर) आज भी दिखाई देते हैं, जिनका पानी के अन्दर का भाग आज 2100 से अधिक वर्षों के बाद भी अच्छी हालत में है।

आधुनिक प्रयोग

आधुनिक पोज़ोलाना सीमेंट्स प्राकृतिक अथवा औद्योगिक पोज़ोलान और पोर्टलैंड सीमेंट का मिश्रण हैं। अंतर्जलीय उपयोग करने के अलावा, इसकी उच्च क्षारीयता इसे विशेष रूप से सल्फेट के संक्षारण (जंग) के आम रूपों के प्रति, प्रतिरोधी बनाती है। एक बार पूरी तरह से कठोर होने के बाद (जमने के बाद) पोज़ोलाना पोर्टलैंड सीमेंट आम पोर्टलैंड सीमेंट की तुलना में अधिक मजबूत होता है। इसकी कम सरंध्रता (कम छेद) इसे जल के अधिक अवशोषण और कत्तल (टूटन) के प्रति, प्रतिरोधी बनाती है।
पोज़ोलाना के समान गुणों के पदार्थों के कुछ औद्योगिक स्रोत हैं: कोयला आधारित बिजली संयंत्र से प्राप्त वर्ग एफ (सिलिसियस) की उड़न राख, सिलिकॉन उत्पादन से प्राप्त सिलिका धूआं, धान के खेतों से प्राप्त धान भूसी की राख (कृषि) और तेल रेत प्रचालन से प्राप्त मेटाकाओलिन। मेटाकाओलिन जो एक शक्तिशाली पोज़ोलान पदार्थ है, का उत्पादन किया जा सकता है और मुख्यत: इसे सफेद सीमेंट कंकीट बनाने में प्रयोग किया जाता है।
== पोज़ोलाना अभिक्रिया ==which is used as a mixture in up to 35% to to make pozzolonice Portland cement additional a mixture in up to 20% of fine agregat in lime and cement motor to in proveds granding
सल्ला रौतेला, अल्मोडा तहसील

{{Infobox Indian Jurisdictions |type = गाँव |native_name = सल्ला रौतेला, अल्मोडा तहसील |district = अल्मोड़ा |official_languages = हिन्दी,संस्कृत, |state_name = उत्तराखण्ड |website = www.uttara.gov.in |area_telephone = |postal_code = |climate = |precip = |temp_annual = |temp_winter = |temp_summer = |population_total = |population_as_of = |population_density = |leader_title_1 = |leader_name_1 = |established_date =

सल्ला रौतेला अल्मोड़ा तहसील का एक गाँव हैं। जो भारत के उत्तराखंड राज्य में स्तिथ है।
यह एक खुबसूरत पहाड़ी स्थान है जो चारों और से पहाड़ों की वादिओं से घिरा है।
अंजू घोष

अंजू घोष बांग्लादेश की एक फिल अभिनेत्री हैं।
मुक्त व्यापार क्षेत्र

मुक्त व्यापार क्षेत्र (अंग्रेज़ी: फ्री ट्रेड एरिया; एफटीए) को परिवर्तित कर मुक्त व्यापार संधि का सृजन हुआ है। विश्व के दो राष्ट्रों के बीच व्यापार को और उदार बनाने के लिए मुक्त व्यापार संधि की जाती है। इसके तहत एक दूसरे के यहां से आयात-निर्यात होने वाली वस्तुओं पर सीमा शुल्क, सब्सिडी, नियामक कानून, ड्यूटी, कोटा और कर को सरल बनाया जाता है। इस संधि से दो देशों में उत्पादन लागत बाकी के देशों की तुलना में काफ़ी सस्ती होती है। १६वीं शताब्दी में पहली बार इंग्लैंड और यूरोप के देशों के बीच मुक्त व्यापार संधि की आवश्यकता महसूस हुई थी। आज दुनिया भर के कई देश मुक्त व्यापार संधि कर रहे हैं। यह समझौता वैश्विक मुक्त बाजार के एकीकरण में मील का पत्थर सिद्ध हो रहा है। इन समझौतों से वहां की सरकार को उदारीकरण, निजीकरण और वैश्वीकरण में मदद मिलती है। सरल शब्दों में यह कारोबार पर सभी प्रतिबंधों को हटा देता है। 
इस समझौते के बहुत से लाभ हैं। हाल में भारत ने १० दक्षिण एशियाई देशों के समूह आसियान के साथ छह वर्षो की लंबी वार्ता के बाद बैंकॉक में मुक्त व्यापार समझौता किया है। इसके तहत अगले आठ वर्षों के लिए भारत और आसियान देशों के बीच होने वाली ८० प्रतिशत उत्पादों के व्यापार पर शुल्क समाप्त हो जाएगा। इससे पूर्व भी भारत के कई देशों और यूरोपियन संघ के साथ मुक्त व्यापार समजौते हो चुके हैं। यह समझौता गरीबी दूर करने, रोजगार पैदा करने और लोगों के जीवन स्तर को सुधारने में काफी सहायक हो रहा है। मुक्त व्यापार संधि न सिर्फ व्यापार बल्कि दो देशों के बीच राजनैतिक संबंध के बीच कड़ी का काम भी करती है। कुल मिलाकर यह संधि व्यापार में आने वाली बाधाओं को दूर करने और दोतरफा व्यापार को सुचारू रूप से चलाने में सहायक सिद्ध होती है। इस दिशा में अमरीका-मध्य पूर्व एशिया में भी मुक्त क्षेत्र की स्थापना की गई है। सार्क देशों और शेष दक्षिण एशिया में भी साफ्टा मुक्त व्यापार समझौता १ जनवरी, २००६ से प्रभाव में है। इस समझौते के तहत अधिक विकसित देश- भारत, पाकिस्तान और श्रीलंका अपनी उत्पाद शुल्क को घटाकर २०१३ तक ० से ५ प्रतिशत के बीच ले आएंगे। कम विकसित देश- बांग्लादेश, भूटान, मालदीव और नेपाल को भी २०१८ तक ऐसा ही करना होगा। भारत और स्विट्ज़रलैंड के बीच भी प्रयास जारी हैं।

समस्याएँ और सीमाएँ

मुक्त व्यापार क्षेत्र में कंपनियों को मानवाधिकार एवं श्रम संबंधी कानूनों से मुक्ति मिल जाती है। इसका अर्थ होता है श्रमिकों के बुनियादी अधिकारों का हनन और शोषण। वास्तव में मुक्त व्यापार क्षेत्र की अवधारणा का विकास बहुराष्ट्रीय औद्योगिक घरानों द्वारा श्रम कानूनों एवं सामाजिक और पर्यावरणिय दायित्व संबंधी कानूनों से मुक्त रहकर अपने अधिकाधिक लाभ अर्जित करने की कोशिशों का परिणाम है। इसलिए मुक्त व्यापार क्षेत्र का मानवाधिकार संगठनों, पर्यावरणवादियों एवं श्रम संगठनों द्वारा प्रायः विरोध किया जाता है।
अनुप्रस्थ तरंग

अनुप्रस्थ तरंग उस तरंग को कहते हैं जिसके दोलन[माध्यम के कण] तरंग संचरण की दिशा के लम्बवत होते हैं।विद्युतचुम्बकीय तरंगें अनुप्रस्थ तरंगे होतीं हैं।
भट्ट भास्कर

भट्ट भास्कर आचार्य सायण के पूर्ववर्ती वेद-भाष्यकार थे। इन्होंने कृष्ण यजुर्वेद की तैत्तिरीय संहिता, तैत्तिरीय ब्राह्मण एवं तैत्तिरीय आरण्यक पर भाष्य लिखा है। इन्होंने अपने भाष्य को 'ज्ञानयज्ञ' नाम दिया है।

परिचय

भट्ट भास्कर उज्जैन के निवासी थे। ये कौशिक गोत्रीय तेलुगू ब्राह्मण थे। इनके शिवोपासक होने का अनुमान किया गया है। ये आचार्य सायण एवं देवराज यज्वा के भी पूर्ववर्ती थे। सायण के पूर्ववर्ती भाष्यकार आत्मानन्द ने भी अपने भाष्य में भट्ट भास्कर का उल्लेख किया है। तेरहवीं शताब्दी के विद्वान वेदाचार्य ने अपने 'सुदर्शन मीमांसा' नामक ग्रंथ में भट्ट भास्कर का उल्लेख किया है और इनके वेद-भाष्य 'ज्ञानयज्ञ' से परिचय भी प्रकट किया है। बारहवीं शताब्दी के वैदिक विद्वान हरदत्त ने 'एकाग्नि काण्ड' के अपने भाष्य में भट्ट भास्कर के भाष्य से सहायता ली है। इन सब आधारों पर इनका समय ग्यारहवीं सदी में माना गया है। तैत्तिरीय संहिता पर लिखा गया इनका 'ज्ञानयज्ञ' नामक भाष्य अत्यंत विद्वतापूर्ण माना जाता है। इसमें प्रमाण रूप से अनेक वैदिक ग्रंथ उद्धृत किये गये हैं तथा लुप्त वैदिक निघण्टुओं से भी प्रमाण दिये गये हैं। उन्होंने अपने भाष्य में आध्यात्मिकता को भी महत्त्व दिया है। इन्होंने एक-एक शब्द के अनेक अर्थ किये हैं। वैदिकी स्वर-प्रक्रिया का इन्हें उत्तम ज्ञान था।
दरगाह-ए-अला हज़रत

स्थान

दरगाह-ए-अला हज़रत, बरेली, उत्तर प्रदेश के जिले में करोलन में स्थित है और इसके जिले के अन्य शहरों और राज्य के साथ अच्छी संपर्क है।

मार्ग

बरेली अच्छी तरह से राष्ट्रीय राजमार्ग द्वारा दिल्ली और अन्य महत्वपूर्ण जिलों के साथ जुड़ा हुआ है। दिल्ली के आनंद विहार बस टर्मिनल से बरेली तक बार-बार बस सेवाएं हैं। प्रमुख शहरों में से दूरी हैं: - 1- दिल्ली: - 250 किलोमीटर 2- लखनऊ: - 250 किमी 3- आगरा: - 221 किमी 4- देहरादून 300 किमी 5- नैनीताल: -140 किमी
एक दिल्ली से (250 किमी) गाजियाबाद, हापुर, गजरौला, मोरादाबाद, रामपुर से भी बरेली तक पहुंच सकता है। नई दिल्ली, मुंबई, अहमदाबाद, कोलकाता, लखनऊ, आगरा, अजमेर, भोपाल और भारत के अन्य महत्वपूर्ण शहरों से सीधी ट्रेनों को बरेली से जोड़ा गया है।
सफदरजंग मार्ग

यह भी नई दिल्ली का एक मुख्य मार्ग है। यह मार्ग अपने दक्षिण में सफदरजंग का मकबरा लिए हुए है, फलतः एसका यह नाम पडा।

उत्तरी छोर

उत्तर में यह अकबर मार्ग, तीन मूर्ति मार्ग, राजाजी मार्ग व रेसकोर्स मार्ग के संगम से प्रारम्भ होता है।

दक्षिणी छोर

दक्षिण में यह मार्ग तुगलक मार्ग, पृथ्वीराज मार्ग व औरोबिन्दो मार्ग के संगम पर समाप्त होता है।

मुख्य चौराहे

इस मार्ग पर मात्र एक चौराहा पड्ता है, जहां कमाल अतातुर्क मार्ग व औरंगजेब मार्ग मिलते हैं।

क्षेत्र दृश्य

युसुफ सराय का नक्शा देखने हेतु क्लिक करें।
उड़न दस्ता

उड़न दस्ता (अंग्रेज़ी में: Flying Squad) एक पुलिस टीम होती है जो परीक्षा केन्द्रों पर नियंत्रण रखती है। इसका काम यह है कि वह सुनिश्चित करे कि परीक्षा में किसी भी तरह की कोई नकल नहीं होनी चाहिए। उड़न दस्ता परीक्षा केन्द्र पर बिना किसी पूर्व सूचना के किसी समय आ सकता है और अपनी जाँच-पड़ताल का काम शुरू कर सकता है। परीक्षा शांतिपूर्ण हो, इसके लिए कई मौकों पर परीक्षा केन्द्रों के अन्दर भी आंतरिक पुलिस भी नियुक्त रहती है।

स्रोत

अंग्रेज़ी विकिपीडिया का सम्बंधित लेख
तेनरीफ़

तेनरीफ़ (स्पेनी भाषा: Spanish, Tenerife) कैनरी द्वीप के टेनराइफ (स्पेन) से संबंधित द्वीप है। 2034.38 किमी ² और 906,854 निवासियों की आबादी के एक क्षेत्र के साथ, कैनरी द्वीप के सबसे बड़ा द्वीप है और द्वीपसमूह और स्पेन के सर्वाधिक आबादी वाले द्वीप है। राजधानी है सान्ता क्रूस दे तेनरीफ़ (Santa Cruz de Tenerife).
तेनरीफ़ पर पिको देल तेइदे (Pico del Teide) नाम का ज्वालामुखी स्थित है जो आकार में विश्व का तीसरा सब से बड़ा ज्वालामुखी है।. महत्वपूर्ण बात है, पूजा कि वर्जिन कैंडेलेरिया (Virgen de Candelaria) कैनरी द्वीप के संरक्षक संत के द्वीपसमूह में मौजूद है। हर साल तेनरीफ़ के द्वीप पर बासीलीक के लिए तीर्थ. कार्निवल द्वीप पर एक बहुत लोकप्रिय त्योहार है, वास्तव में है, सांता क्रुज़ डे टेनेरिफ़ कार्निवाल है एक दुनिया में सबसे बड़ा माना जाता है।
कैनरी द्वीप में भारत के वाणिज्य दूतावास इस द्वीप पर स्थित है।
वैखानस

वैखानस एक प्रमुख प्राचीन भारतीय सम्प्रदाय है। इसके अनुयायी विष्णु एवं उनके अवतारों की पूजा करते हैं। वे प्रायः कृष्ण यजुर्वेद की तैतरीय शाखा तथा वैखानस कल्पसूत्र के अनुयायी ब्राह्मण हैं। इस पंथ की आचार्यपरंपरा विखनस मुनि से आरंभ होती है। 'वैखानस' शब्द 'विखनस' से बना है। 'वैखानस भागवत् शास्त्र' तिरुमल वेंकटेश्वर मंदिर के कर्मकाण्ड का मुख्य आधार है।

परिचय

मनुस्मृति (6/21) में वानप्रस्थ यतियों के लिए, वैखानसमत में स्थित रहकर फलादि के सेवन का निर्देश मिलता है। इस प्राचीन मत का संबंध "कृष्ण यजुर्वेद" की औरवेय शाखा से है और इसके अपने "गृह्यसूत्र", "धर्मसूत्र", "श्रौतसूत्र" एवं "मत्रसंहिता" ग्रंथ भी हैं। इसकी आचार्यपरंपरा विखनस मुनि से आरंभ होती है जिसके पिता नारायण, माता हरिप्रिया तथा पुत्र भृगु, आदि कहे गए हैं और जिनके अनंतर आनेवाले दो आचार्य क्रमश: कश्यप एवं मरीचि बतलाए गए हैं। मरीचि का "वैखानस आगम" ग्रंथ उपलब्ध हैं जिसमें 70 पटल हैं और जिसमें इस मत का बहुत कुछ परिचय मिल जाता है।
इसके अनुसार परमात्मा की चार मूर्तियाँ "विष्णु", "महाविष्णु", "सदाविष्णु", तथा "सर्वव्यापी" नाम की होती है जिनसे फिर चार अंश क्रमश: "पुरुष", "सत्य", "अच्युत", एवं "अनिरुद्ध" उत्पन्न होते हैं और इन्हीं से युक्त रहकर नारायण "पंचमूर्ति" कहे गए हैं जिनके नामजप, हुत, ध्यान एवं अर्चन द्वारा जीवों का मायाबंधन दूर किया जा सकता है। इन विष्णु वा नारायण की वैसी मूर्ति की स्थापना के लिए विशिष्ट मंदिर के निर्माण का विधान है जहाँ पर, वैदिक मंत्रों द्वारा उनकी सम्यक् आराधना करके "आमोद", "प्रमोद", "संमोद", एवं "वैकुंठ" नामक लोकों तक पहुँचा जा सकता है तथा क्रमश: सालोक्य, सामीप्य, सारूप्य एव सायुज्य मुक्ति की प्राप्ति भी होती है। यहाँ पर अमूर्त की आराधना से समूर्त के पूजन को श्रेष्ठ ठहराया गया है और अवतारों की चर्चा भी प्राय: गौण रूप से ही की गई मिलती है। वैखानस गृह्य सूत्र में जो चैत्री पूर्णिमावाले पूजन की विधि निर्दिष्ट है उसके पीछे कृषि, पशु, ग्राम एवं जन के कल्याण की भी भावना काम करती है।
इस मत की चार शाखाएँ मानी जाती है जिन्हें आत्रेय, काश्यपीय, मारीच एवं भार्गव कहा गया है और इनकी केवल संहिताएँ मात्र ही भिन्न हैं। इसका आगम, पांचरात्र आगम से कहीं अधिक प्राचीन वैदिक परंपरा का अनुसरण करता है और इसका प्रभाव, स्वामी रामानुजाचार्य के समय से कम होते आने पर भी, अभी दक्षिण में तिरुपति आदि कई स्थानों पर पाया जाता है। "गौतमधर्मसूत्र" (3/2) "बौधायन धर्मसूत्र" (2/6/17) एवं "वसिष्ठधर्मसूत्र" (9-10) में वानप्रस्थ यतियों को "वैखानस" कहा गया है तथा कालिदास, भवभूति एवं तुलसीदास, आदि की रचनाओं में भी, इन दोनों को अभिन्न माना गया है।
घी

घी (संस्कृत : घृतम्), एक विशेष प्रकार का मख्खन (बटर) है जो भारतीय उपमहाद्वीप में प्राचीन काल से भोजन के एक अवयव के रूप में प्रयुक्त होता रहा है। भारतीय भोजन में खाद्य तेल के स्थान पर भी प्रयुक्त होता है। यह दूध के मक्खन से बनाया जाता है। दक्षिण एशिया एवं मध्य पूर्व के भोजन में यह एक महत्वपूर्ण अवयव है।

परिचय

घी वसा पदार्थ है, जो गाय, भैंस आदि के दूध से बनाया जाता है। बकरी और भेड़ के दूध से भी घी बनाया जा सकता है, पर ऐसा दूध कम मिलता है। इस कारण इससे घी नहीं बनाया जाता। दूध से पहले मक्खन और फिर मक्खन से घी बनाया जाता है। घी बनाने की देशी रीति दूध का दही जमाकर, उसकी मलाई को मथकर घी निकालने की है। भारत, अन्य ऐशियाई देशों तथा मिस्र में केवल दो प्रति शत मक्खन मक्खन के रूप में व्यवहृत होता है। शेष ६८ प्रतिशत मक्खन से घी बनाया जाता है।
घी का उपयोग भारत में वैदिक काल के पूर्व से होता आ रहा है। पूजा पाठ मे घी का उपयोग अनिवार्य है। अनेक ओषधियों के निर्माण में घी काम आता है। घी, विशेषत: पुराना घी, यहाँ आयुर्वेदिक चिकित्सा में दवा के रूप में भी व्यवहृत होता है। मक्खन और घी मानव आहार के अत्यावश्यक अंग हैं। इनसे आहार में पौष्टिकता और गरिष्ठता आती है ओर भार की दृष्टि से सर्वाधिक ऊर्जा उत्पन्न होती है।
संसार के प्राय: सभी देशों में मक्खन और घी उत्पन्न होते और व्यवहार में आते हैं। देश की समृद्धि वस्तुत: मक्खन और घी की खपत से आँकी जाती है। आजकल ऐसा कहा जाने लगा है कि मक्खन और घी के अत्यधिक उपयोग से हृदय के रोग होते हैं। ऐसे कथन का प्रमाण यह दिया जाता है कि जिस देश में मक्खन और घी का अधिक उपयोग होता है, वहीं के लोग हृदयरोग से अधिक संख्या में आक्रांत होते पाऐ गए हैं।
मक्खन बहुत दिनों तक नहीं टिकता। उसका किण्वन होकर वह पूतिगंधी हो जाता है; पर घी यदि पूर्णतया सूखा है तो बहुत दिनों तक टिकता है। घी के स्वाद और गंध ग्राह्य होते हैं। यह जल्द पचता भी है। घी में विटामिन "ए', विटामिन "डी' और विटामिन "ई' रहते हैं। विटामिनों की मात्रा सब ऋतुओं में एक सी नहीं रहती। जब पशुओं को हरी घास अधिक मिलती है तब, अर्थात्‌ बरसात और जाड़े के घी, में, विटामिन की मात्रा बढ़ जाती है।
घी के विशेष प्रकार की गंध होती है, जो दूध में नहीं होती। यह गंध किण्वन और आक्सीकरण के करण 'डाइऐसीटिल' नामक कार्बानिक यौगिक बनने के कारण उत्पन्न होती है।
जाह्न स्टुवर्ट

जाह्न स्टुवर्ट जो इंग्लैंड के प्रधानमन्त्री रह चुके है।
सार्वभौमिक स्वर्ण बांड योजना

भारत सरकार ने सार्वभौमिक स्वर्ण बांड (एसजीबी / Sovereign Gold Bond) योजना की घोषणा केंद्रीय बजट 2015-16 में की थी जिसे अब स्वीकर कर लिया गया है। इस योजना से सोने की मांग में कमी आएगी और प्रतिवर्ष 300 टन सोने की छड़ें और सिक्कों की खरीदारी के लिए किए जाने वाले निवेश को स्वर्ण बांड में लगाया जा सकेगा।
भारत में सोने की मांग अधिकतर आयात द्वारा पूरी की जाती है। इस योजना से देश के चालू खाते के घाटे को सीमित करने में मदद मिलेगी। एसजीबी को 2015-16 और उसके आगे की अवधि के लिए सरकार के बाजार उधार कार्यक्रम के दायरे में जारी किया जाएगा। वित्त मंत्रालय से सलाह के बाद जारी करने की वास्तविक मात्रा भारतीय रिजर्व बैंक तय करेगा। सोने की कीमतों में बदलाव संबंधी जोखिम को स्वर्ण भंडार निधि द्वारा वहन किया जाएगा। इससे सरकार को ऋण लागत में कमी लाने का लाभ होगा जिसे स्वर्ण भंडार निधि में हस्तांतरित किया जाएगा।
दिव्य

दिव्य का अर्थ भगवन से जुडा है। सामान्य रूप से उपयुक्त होने यह शब्द "चमक" का बोध कराता है।

उदाहरण

उसे एक वरदान के रूप में दिव्य शक्ति प्राप्त हुई है।

मूल: दिव्य और अनंत

महाकाव्यों में दिव्य शब्द का प्रयोग उसके लिए हुआ है जिसका मसतिष्क अति शक्तीशाली हो। यह शक्ती  बहुत ही कम लोगो के पास होती है और जिनके भी पास होती है वह इसका उपयोग ईश्वर कि अनुमति के बिना नहीं कर सकते।
ईश्वर भी इस शक्ती का उपयोग कम ही करते है। 
यह शक्ती जिस मनुष्य के पास होती है वह किसी और को इसके बारे में नहीं बता सकता। वह व्यक्ती अनंत को जानने क्षमता रखता है। ईश्वर के समान होते हुए भी वह स्वयं को दुसरो के भांति सामान्य मानता है। वह एक मनुष्य रूपी भगवान है।
संस्कृत : देव

अन्य अर्थ

यह शब्द सामान्य रूप से उपयुक्त होने पर एक ऐसी चमक का बोध कराता है जो सभी को आकर्षित करती हो।
ईरान का इस्लामीकरण

ईरान का इस्लामीकरण फारस की मुस्लिम विजय के परिणामस्वरूप हुआ। यह एक लंबी प्रक्रिया थी जिसके द्वारा इस्लाम हालांकि लंबे समय से खारिज कर दिया गया था, धीरे-धीरे आबादी के बहुमत द्वारा स्वीकार किया गया था।  दूसरी ओर, ईरानियों ने अपनी भाषा और संस्कृति सहित कुछ पूर्व-इस्लामिक परंपराओं को बनाए रखा है, और उन्हें इस्लामी कोड के साथ अनुकूलित किया है। अंत में, इन दोनों रीति-रिवाजों और परंपराओं को "ईरानी इस्लामी" पहचान के रूप में मिला गया।
ईरान का इस्लामीकरण ईरान के समाज की सांस्कृतिक, वैज्ञानिक और राजनीतिक संरचना के भीतर गहरे बदलाव लाने के लिए था फारसी साहित्य, दर्शन, चिकित्सा और कला का खिलना नवगठित मुस्लिम सभ्यता के प्रमुख तत्व बन गए।  हजारों वर्षों की सभ्यता की विरासत को एकीकृत करना, और "प्रमुख सांस्कृतिक पर, ने फारस में योगदान दिया जो "इस्लामी स्वर्ण युग" के रूप में सामने आया।

इस्लाम के बाद ईरानी संस्कृति

उमय्यद राजवंश के 90 साल के लंबे शासनकाल के दौरान, ससनीद साम्राज्य की इस्लामिक विजय के बाद, अरब विजेताओं ने अपने साम्राज्य भर में अरबी को विषय की प्राथमिक भाषा के रूप में लागू करने की कोशिश की। हज्जाज इब्न यूसुफ़ दीवान में फ़ारसी भाषा की व्यापकता से खुश नहीं थे, कभी-कभी बल द्वारा अरबी से प्रतिस्थापित की जाने वाली ज़मीन की आधिकारिक भाषा का आदेश दिया।
अबू अल-फराज अल-इस्फ़हानी और अबू रायन अल-बिरहनी के लेखन में, उनके पतन के दो या तीन शताब्दियों के बाद, उमय्यद के तहत फ़ारसी संस्कृति के हिंसक दमन के खाते सामने आते हैं।
हालाँकि, उमय्यदों के शासन के बाद, ईरान और उसके समाज ने विशेष रूप से अनुभवी राजवंशों में, जिन्होंने फ़ारसी भाषाओं और रीति-रिवाजों को वैधता दी, जबकि अभी भी इस्लाम को प्रोत्साहित कर रहे हैं।  इसके अलावा, फ़ारसी और अरब नेताओं के बीच घनिष्ठ बातचीत हुई, विशेष रूप से समनियों के जागरण के दौरान जिन्होंने फ़ारसी और सैफ़ारिड्स की तुलना में पुनर्जीवित फ़ारसी को अधिक बढ़ावा दिया, जबकि अरबी को एक महत्वपूर्ण डिग्री तक जारी रखा।
कई इतिहासकार ऐसे हैं जो उमय्यद के शासन को अरब मुस्लिम समुदाय को आर्थिक रूप से लाभ पहुंचाने के लिए और धर्मांतरण को हतोत्साहित करने के लिए धम्मियों से कर बढ़ाने के लिए "धीमह" की स्थापना के रूप में देखते हैं। इस्लामी, उमय्यद खलीफा के दौरान, शुरू में अरब की जातीय पहचान से जुड़ा था और अरब जनजाति के साथ औपचारिक जुड़ाव और मावली की ग्राहक स्थिति को अपनाना आवश्यक था। राज्यपालों ने खलीफा के साथ शिकायतें दर्ज कराईं जब उन्होंने ऐसे कानूनों को लागू किया जो रूपांतरण को आसान बनाते थे, राजस्व के प्रांतों से वंचित करते थे  इस्लाम में उल्लेखनीय जौरास्ट्रियन धर्मान्तरित में अब्द-अल्लाह इब्न अल-मुक़ाफ़ा, फदल इब्न साहल और नौबत अहवी शामिल थे।
सफ़ेद बारादरी

इतिहास

नवाब वाजिद अली शाह के समय के इतिहासकारों के अनुसार सैयद मेहदी हसन ने ईराक के कर्बला से लौटते हुए एक जरीह (हजरत हुसैन के मकबरे से उनकी एक निशानी) लेते आये थे जो पवित्र खाक-ए-शिफ़ा (हजरत हुसैन की शहादत की भूमि की मिट्टी) से बनी थी। मान्यतानुसार इस जरीह में चिकित्सकीय गुण थे, जिनके कारण इसे कर्बला दायनात-उद-दौला में रखा गया था। जब नवाब साहब को इस शिफ़ा का ज्ञान हुआ तो वे अपने सामन्तों सहित काले वस्त्रों में हजरत हुसैन का मातम करने गये थे। कालान्तर में नवाब वाजिद अली ने अपने सामन्तों को आदेश दिया कि इस जरीह को शाही जलूस के साथ सफ़ेद बारादरी लाया जाए और वहीं सहेज कर रखा जाए जिससे वहां मातम मनाया जा सके। इसके साथ ही नवाब ने मेहदी हसन को खिल्लात की पदवी दी व साथ ही बहुत से उपहार व रुपये भी दिये।
१८५६ में अवध के अधिग्रहण उपरान्त, बारादरी का प्रयोग ब्रिटिश द्वारा अपदस्थ नवाब के शासन के लोगों व रिश्तेदारों के निवेदन व शिकायतें सुनने हेतु दरबार के रूप में किया जाने लगा था। १८५७ में इस इमारत का प्रयोग १८५७ के प्रथम भारतीय स्वतंत्रता संग्राम के लिये मन्त्रणाएं एवं बैठक करने के लिये प्रयोग किया जाने लगा व नवाब की बेगम, बेगम हजरत महल ने इसका अधिग्रहण कर लिया था।
कालान्तर में १९२३ के लगभग इसको ब्रिटिश महारानी द्वारा स्वामिभक्ति एवं प्रशंसा के तोषण स्वरूप अवध के तालुकदारों को उनके अञ्जुमन नाम के संघ को दे दिया गया था। इन संघ का नाम बाद में बदलकर ब्रिटिश असोसिएशन ऑव अवध नाम कर दिया गया था। बारादरी उन्हीं के नियन्त्रण में रही।

इमारत

बारादरी का परिसर बागों, फव्वारों, मस्जिदों, महलों, हरम और आंगन से घिरा हुआ था। बारादरी का अर्थ बारह दरवाजे वाला एक खूबसूरत बना मंडप होता है। कैसरबाग बारादरी वर्गाकार मण्डप है जो महल परिसर के मध्य में बना है और इसमें विभिन्न आकारों के कई स्तम्भावली युक्त मंडप शामिल हैं। केंद्र में सफेद बारादरी स्थित है, एक भव्य सफेद पत्थर की इमारत है जिसे पहले चांदी के साथ प्रशस्त किया गया था।। इस संरचना में दो लक्खी द्वार और पूर्व शाही निवास हैं। 
बारादरी के मुख्य हाल में बलरामपुर के दो महाराजा मानसिंह एवं दिग्विजय सिंह की मूर्तियां स्थापित हैं। ये दोनों ही इस संघ के संस्थापक थे।  सर मान सिंह की मूर्ति को लंदन के फ़ार्मर एवं ब्रिण्डले द्वारा ₤२००० की लागत से बनवाया गया था। इसका अनावरण १३ अगस्त १९०२ को सर जेम्स जौन डिग्ग्स ला टूश, लेफ्टिनेंट गवर्नर संयुक्त प्रान्त आगरा एवं अवध द्वारा किया गया था। बारादरी के बाहर मुख्य प्रवेशद्वार के किनारे दो स्तंभों पर दो पीतल की मूर्तियां दाएं व बाएं प्रकाशदीप लिये खडी हैं।  बारादरी कैसरबाग के पूर्वी एवं पश्चिमी द्वारों के बीच बनी है।
इसके निकट ही कई अन्य दर्शनीय इमारतें भी हैं नवाब सआदत अली खां का मकबरा, बेगम हजरत महल पार्क एवं मकबरा, शाह नजफ़ इमामबाडा, आदि।

प्रचलित मीडिया में

इस इमारत के सुन्दर स्थापत्य एवं गौरवमय इतिहास ने बहुत से फ़िल्म निर्माताओ को इस ओर आकर्षित किया है। यहां ढेरों बाॅलीवुड फ़िल्मों का फ़िल्मांकन हुआ है जिनमें से कुछ प्रमुख हैं - उमराव जान, शतरंज के खिलाडी, जुनून एवं गदर। इनके बाद भी यहां तनु वेड्स मनु, इशकजादे एवं बुलटराजा आदि फ़िल्मों की शूटिंग यहां हुई है। आजकल यहां बहुत से कला एवं शिल्प प्रदर्शनियां, कार्यशालाएं और विवाह समारोहों का आयोजन भी होता है जिनसे प्राप्त आय से स्मारक के अनुरक्षण में भी सहयोग मिलता है।
सौर समय

आकाश में सूर्य के अवस्थिति के आधार पर समय के चलने के लेखा जोखा को सौर्य समय कहते हैं। सौर्य समय का मुलभुत इकाई दिन होता है। दो तरह के सौर्य समय आभासी सौर्य समय (सूर्य को भांपकर समय ज्ञात करना) और सौर्य समय (घड़ी के अनुसार) हैं।